 Uthweswe iziqu zobudokotela wesayensi ona-28 News24Uthweswe iziqu zobudokotela wesayensi ona-28Durban - Indodana yowesimame osebenza emakhishini kanye nobaba osebenza ingadini, ibengumfundi omncane kunabo bonke ukuthweswa iziqu zobudokotela enyuvesi i-Cape Peninsula University of Technology.ULukanyo Mekuto 28, oyiBiotechnologist uthwese iziqu ze-PhD ngocwaningo alwenze ngama-micro-organisms ngamanzi asezimayini.Ngesikhathi kuthweswa iziqu uMekuto ubeseBloemfontein eyokwamukela umklomelo kwabeNational Research Foundation ngomsebenzi ofanayo.OLUNYE UDABA:Wethweswe iziqu zeLaw okhule kubo bepatanisaLolu cwaningo walenza ngemuva kwesigameko sokufa kwezinkomo ezaphuza amanzi anoshevu asemayini.Umcimbi uhambe kahle kakhulu. Ngithokoze kakhulu ngomsebenzi wami nokuthi ukuzimisela kwami kungilethele impumelelo, kusho uMekuto ebalula nokuthi umndeni wakubo awukwazanga ukuhambela lo mcimbi ngenxa yokuxinwa wumsebenzi.UMekuto uthi namanje usathungatha umsebenzi njengoba engenayo inhlanhla yawo. Uphinde wathi isimo sakubo asizange simthene amandla.Ngisizwe yisikhwama esilekelela abafundi i-NSFAS National Student Financial Aid Scheme, eyangisiza kusukela ngenza i-BTech ngaze ngenza i-PhD ngakho-ke bengingeke ngikwazi ukuba nezaba zokuthi uxhaso alukho, kusho yena. 